સારાંશ માટે દસ્તાવેજ: આ ઍન્કાઉન્ટર હૈદરાબાદથી 50 કિલોમિટર દૂર મહેબૂબનગર જિલ્લાના ચટનપલ્લી ગામમાં થયું છે.

ઍન્કાઉન્ટર બાદ એક તરફ ડૉક્ટર યુવતીના પિતાએ પોલીસનો આભાર માન્યો છે અને કહ્યું છે કે હવે તેમની દીકરીની આત્માને શાંતિ મળી હશે.

તો બીજી તરફ માનવાધિકાર કાર્યકર્તા અને કાયદાના જાણકાર આ ઍન્કાઉન્ટરની નિંદા કરી રહ્યા છે.

રેબેકા જોહ્ન નામનાં માનવાધિકાર કાર્યકર્તાએ આ ઍન્કાઉન્ટરની નિંદા કરતાં પોતાની ફેસબુક પોસ્ટમાં લખ્યું છે :

આપણે આ ન્યાયની કેવી રીતે ઉજવણી કરી રહ્યા છીએ. પોલીસે વિશ્વાસ ન આવે એ રીતે 4 લોકોને અડધી રાત્રે મારી નાખ્યા. શા માટે? કેમ કે તેમની જરૂર નહોતી

આ તો એવું થયું કે દિલ્હી પોલીસે એ લોકોને મારી નાખ્યા જેમના જોર બાગ અને મહારાણી બાગમાં રહેતા લોકો સાથે સંબંધ હતા. શું આપણી પાસે એટલા પુરાવા હતા કે જેનાથી એ સાબિત થઈ શકે કે તેમણે કોઈ ગુનો કર્યો હતો કે નહીં

શું કોઈ કોર્ટે એ પુરાવા જોયા હતા? શું તેમને કોઈ કોર્ટે આરોપી સાબિત કર્યા હતા? અને જો એવી ધારણા છે કે તેમણે કોઈ ગુનો કર્યો છે, તો તેના માટે પણ એક પ્રક્રિયા છે કે જેનું પાલન કરવું જરૂરી છે.

જો એ પ્રક્રિયાનું પાલન ન કરવામાં આવ્યું, તો હવે આગળ તમારો વારો પણ હોઈ શકે છે.

બધા ધારાસભ્યો, રાજકીય પાર્ટીઓ અને કાર્યકર્તાઓ ન્યાય માટે નારા લગાવે છે... એ ન્યાય હવે તમને મળી ગયો છે. તમારું મિશન પૂર્ણ થયું. હવે તમે ઘરે જાઓ, જ્યૂસ પીવો. તમારી ભૂખહડતાળ પૂર્ણ થઈ ગઈ છે.

તમને ક્યારેય કોઈની ચિંતા ન હતી. જો તમને ચિંતા હોત, તો મહિલાઓ પર જે પ્રકારના હુમલા થાય છે તે થાત જ નહીં. ઉદાહરણ ગઈકાલે ઉન્નાવમાં બનેલી ઘટના જ છે.

બળાત્કાર પીડિતાને સપૉર્ટ આપવો એ લાંબી અને અઘરી પ્રક્રિયા છે. તમે તેમને ક્યારેય મળ્યા નથી, તેમની સાથે ક્યારેય વાત કરી હોતી નથી. તમને જરા પણ ખબર હોતી નથી કે તેમણે કેવી વસ્તુનો સામનો કર્યો છે અને તેઓ શું ઇચ્છે છે.

તમારાં માથાં શરમથી લટકાવી દો. થોડો ડર રાખો. એ યાદ રાખો કે તમે એ નથી આપી રહ્યા જે ખરેખર મહિલા ઇચ્છે છે. અમારા નામે તો જરા પણ નહીં.

માત્ર રેબેકા જ નહીં, બીજા પણ કેટલાક કાર્યકરો, નેતા, ટીવી સેલિબ્રિટી, પત્રકારો આ ઍન્કાઉન્ટરનો વિરોધ કરે છે.

ભાજપના ધારાસભ્ય મેનકા ગાંધીએ કહ્યું છે, "જે થયું તે દેશ માટે ખૂબ ભયાનક થયું છે. તમે તમારી ઇચ્છા પ્રમાણે ગમે તેને મારી શકતા નથી. તમે કાયદો તમારા હાથમાં લઈ શકતા નથી. આરોપીઓને કોર્ટ ફાંસીની સજા આપવાની જ હતી."

માનવાધિકાર કાર્યકર્તા બ્રિન્દા...\nદસ્તાવેજની સમાન ભાષામાં સારાંશ:
હૈદરાબાદના બહુચર્ચિત ડૉક્ટર રેપ કેસમાં ઝડપાયેલા ચાર આરોપી પોલીસ ઍન્કાઉન્ટરમાં મૃત્યુ પામ્યા છે.